**Sajtóközlemény**

**Hankook iON Winter: elektromos járművekhez szánt új téli gumiabroncs csatlakozik a globális abroncscsaládhoz**

* **Nagyobb, egy töltéssel elérhető hatótávolság és alacsonyabb zajszint, még télen is**
* **Új, hatékony fejlesztések a méretek terén is: 2022 szeptemberétől elérhető 18–22 colos méretekben**
* **Kimagasló teljesítmény nedves és havas útfelületen**

***Neu-Isenburg (Németország) 2022. szeptember 29. –*** A prémiumabroncs-gyártó Hankook 2022 szeptemberétől vezeti be a piacra a iON Wintert, ami a gyártó új, kifejezetten elektromos járművek számára kifejlesztett termékcsoportjának első téli abroncsa. Ezzel a szemlélettel a vállalat a gumiabroncs-választási lehetőségek szempontjából a hideg időszakra vonatkozóan is tett egy határozott lépést a zéró-károsanyag-kibocsátású járművek elterjedésének érdekében. A Hankook nyári gumiabroncsa, az iON evo nyomdokaiba lépve, a Hankook iON Winter lett az új, prémium elektromos járművekhez gyártott „iON” gumiabroncscsalád második tagja.

Az új gumiabroncs jellemzői közé tartozik a kisebb gördülési ellenállás, a rendkívül alacsony zajszint és a kiemelkedő teherbíró képesség. Ez az elektromos autók vezetői számára egy akkumulátortöltéssel elérhető nagyobb hatótávolságot, és a hagyományos gumiabroncsokkal összehasonlítva kellemesebb vezetési élményt jelent. Ezen kívül az új Hankook iON termékeket kifejezetten a nagy teljesítményű elektromos járművek által azonnal kifejtett maximális nyomatékszintekhez tervezték.

**Egy egészen speciális kihívás: téli gumiabroncsok elektromos autókhoz**

Kifejezetten az elektromos autók által támasztott követelmények kielégítésére tervezett téli gumiabroncsként a Hankook iON Winter speciális fejlesztésű futókeverékkel rendelkezik, amely a lehető legkisebb gördülési ellenállást biztosítja anélkül, hogy ez a nedves vagy havas útfelületen mutatott teljesítmény rovására menne. A gyártáshoz természetes olajokat használva még alacsony hőmérsékleten is elérhető a szükséges tapadás. Egyrészről a kivételes rugalmasság lehetővé teszi az abroncs útburkolathoz történő alkalmazkodását, másrészről a profil mozgása minimális marad.

A gördülési zaj csökkentése a futófelületi mintázat blokkjai között húzódó szélesebb árkok miatt a téli gumiabroncsok esetében nem kis kihívás. Ebben a vonatkozásban az új mintázat zajszintje az aktív zajelterelés és a hanghullámok korlátozása miatt észrevehetően kisebb. A Hankook iON Winter menetkényelmi jellemzőire kedvezően hat a futófelületi blokkok speciális elrendezése. Az iON termékek a Hankook Sound Absorber™ technológiáját felhasználva készülnek, amely – az egyedülálló abroncsmintázattal együtt – észrevehetően csökkenti az utastérben érzékelhető zajt.

A Hankook az elektromos járművek nagyobb tömegét – amelyet a meghajtó akkumulátorok jelentős súlya okoz – termékeinek nagyobb teherbírásával ellensúlyozta. Az új futókeverék kiemelkedő tartósságot és nagyon jó kopásállóságot is biztosít. A keverék magas szilikatartalma nedves útfelületen is mikro szintű tapadást nyújt, mivel megakadályozza az úttest és az abroncs felülete közötti vízréteg kialakulását, ami akár balesetet is okozhat.

Az iON gumiabroncscsalád egyik speciális jellemzője az aerodinamikai optimalizáltság, miáltal az abroncs képes kihasználni a nagyobb hatékonyság és hatótávolság lehetőségét, miközben a turbulencia nem fokozódik. A futófelületi mintázatot a kisebb légellenállást szem előtt tartva tervezték. Ezek az intézkedések pozitív hatással voltak a zajszint lehető legalacsonyabb szinten tartására is.

Sanghoon Lee, a Hankook Tire Europe elnöke így fogalmazott: „A szezonnak megfelelő gumiabroncs használata segít elkerülni az idő előtti elhasználódást. Az iON Winter abroncsunkkal olyan terméket tudunk kínálni, amellyel lehetővé tesszük, hogy a járművezetők kifejezetten elektromos járművekre tervezett abroncsot használhassanak a téli időszakban is.”

Piaci bevezetésekor a Hankook iON Winter 18–22 colos méretekben lesz elérhető. A Hankook iON evo nyári gumiabroncsként van forgalomban, ugyanakkor az észak-amerikai piacon egy négyévszakos változat, a Hankook iON evo AS is elérhető lesz. További konkrét terméktervek kidolgozásán jelenleg is dolgoznak a Hankook szakemberei.

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (körversenyekhez/utcai versenyekhez/ralikhoz).

A Hankook Tire több mint 160 országba szállítja termékeit, és világszinten hozzávetőlegesen 20.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén. Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A gyártó további fióktelepeket működtet több európai országban, és a termékeit regionális forgalmazókon keresztül értékesíti más helyi piacokon. A cég a 2023-tól kezdődően a FIA ABB Formula E világbajnokság technikai partnerének és exkluzív gumiabroncs-beszállítójának számít a Gen3 esetében. A vállalat globális bevételének kb. 34 százalékát az európai piacokon és a FÁK országaiban realizált értékesítések adják. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is.

A Hankook Tire Magyarország Kft. rendelkezik az IATF 16949:2016. autóipari minőségirányítási, ISO 22301 üzletmenet-folytonossági és ISO 45001:2018. munkahelyi egészségvédelmi és biztonsági tanúsítványokkal. A Járműipar autóipari szakmai magazin valamint az Autószektor autós portál az Autós Nagykoalíció közreműködésével 2022-ben az “Év beszállítójának” választotta a magyarországi abroncsgyárat.

További információ: [www.hankooktire-mediacenter.com](http://www.hankooktire-mediacenter.com) és [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Kapcsolat:**  **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | | |
| **Roy Katalin**  kommunikációs vezető  [roykatalin@hankookn.com](mailto:roykatalin@hankookn.com)  +36-25/556-114 | **Pacsirszky Attila**  kommunikációs szakértő  [pacsirszky@hankookn.com](mailto:pacsirszky@hankookn.com)  +36-25/556-091 | **Vercz Vivien**  kommunikációs asszisztens  [vercz.vivien@hankookn.com](mailto:vercz.vivien@hankookn.com)  +36-25/556-009 | **Tóth Alexandra**  kommunikációs szakértő  [alexandra.toth@hankookn.com](mailto:alexandra.toth@hankookn.com)  +36-25/556-096 |